 Haddaanu nahay waalidiinta waxaa nagu qasab ah inaan ku beerno ilmaheena inta ay yaryihiin in ay dareemaan guusha, inaan dhiiri galino markasta oo ay ku najaxaa arin umuuraha ka mid ah, tannu waa qiso ciyaar yahan caalami ah boling oo lagu magacaabo Nelson Berton markii laweydiiyay sirta ka dambeyso guusha uu gaaray waxa uu ku jawabay aabahay waxa uu I baray markaan afarsano jiray kubbadda shabaqa Basketball, laakiin waxa uu isticmaali jiray hab isaga u gaar ah oo in badan oo aabayaalka kamid ah aysan garani karin, waxa uu keenay Basket,waxa uu ii dhiibay kubbaddii waxa uuna I amray in aan kubbadda soo tuuro, waxa uuna bilaabay inuu basketkii u dhaqdhaqaajiyo hadba dhinaca ay kubadda aaddo si aan gool u dhaliyo, waxa uuna muujin jiray farxad markii aan kubadda shabaqa la helo, laabta ayuuna isaari jiray si uu ii dhiiri galiyo, goolkana waan la heli jiray, waxaa kor u kacday kalsoonidii aan ku qabay nafteyda, caadadaas ayaan ku soo barbaaray ilaa aan ka noqday ciyaaryahan caan ah. 